Un triatlonist i-a cedat locul pe podium unui adversar, pentru că acesta a greșit drumul chiar înainte de sosire.
Diego Mentrida a dat un exemplu de fair-play la cursa de la Santander. Triatlonistul se afla pe poziția a patra, chiar înainte de sosire, când atletul din fața sa a greșit drumul. Spaniolul s-a oprit din alergare și i-a cedat locul pe podium britanicului.
Triatlonsistul Diego Mentrida a dat un exemplu de fair-play la cursa de la Santander, care a avut loc weekend-ul trecut. Spaniolul se afla pe poziția a patra înainte de ultima turnantă, moment în care britanicul James Teagle, care era în fața sa, a greșit drumul.Diego Mentrida și-a dat seama de cele întâmplate și a ales să se oprească din alergat, astfel că britanicul a putut să termine pe podium."Când am văzut că a greșit drumul, m-am oprit imediat. James a meritat medalia, a fost mereu în fața mea. Nu a observat marcajele sau poate că au fost înșelătoare", a spus Mentrida după cursă.Cursa a avut loc pe 13 septembrie, însă imaginile s-au viralizat pe internet abia zilele aceastea. Organizatorii întrecerii au decis să-i acorde și lui Mentrida același premiu pe care l-a primit și Teagle, adică aproximativ 300 de euro, informează cotidianul spaniol El Mundo.